Zmluva o dielo č. MAGSP ..........
uzavretá podľa § 536 a nasl. zákona č. 513/1991 Zb. Obchodného zákonníka v znení neskorších predpisov a v súlade s právnym poriadkom Slovenskej republiky na podlimitnú zákazku na uskutočnenie stavebných a montážnych prác stavby: „Rekonštrukcia objektu NKP ZUŠ Panenská 11 – Dom hudby, I. ETAPA“ 
(ďalej len Zmluva“)

Zmluvné strany
1.1	OBJEDNÁVATEĽ:	Hlavné mesto Slovenskej republiky Bratislava
sídlo:	Primaciálne námestie 1,  814 99 Bratislava
zastúpenie:	Ing. Tatiana Kratochvílová, prvá námestníčka primátora poverená na základe rozhodnutia primátora hlavného mesta Slovenskej republiky Bratislavy č. 6/2021 o podpisovaní písomnosti a právnych dokumentov
IČO:	00 603 481
DIČ:	2020372596
IČ DPH:	SK2020372596
projektový účet: 	
bankové spojenie/BIC:	CEKOSKBX
číslo účtu (IBAN):	SK23 7500 0000 0000 2582 7143
osobitný dotačný účet:
bankové spojenie/BIC:	CEKOSKBX
číslo účtu (IBAN):	SK45 7500 0000 00002592 8403

(ďalej len „Objednávateľ“)
a	
1.2	ZHOTOVITEĽ: 	xxx
sídlo:	..............
zápis:	..............
štatutárny orgán:	..............
osoby oprávnené konať
•	vo veciach zmluvných:	..............
•	vo veciach technických:	.............
IČO:	.............
DIČ:	..............
IČ DPH:	
bankové spojenie/BIC:	..............
číslo účtu (IBAN):	.............

(ďalej len „Zhotoviteľ“)
(Objednávateľ a Zhotoviteľ ďalej spolu aj ako ,,Zmluvné strany“ alebo jednotlivo ako „Zmluvná strana“)

Preambula
A.	Dňa xxx Zmluvné strany uzatvorili rámcovú dohodu pre predmet zákazky „Rekonštrukcia objektu NKP ZUŠ Panenská 11 – Dom hudby“, neoddeliteľnou prílohou ktorej aj táto Zmluva.
B.	Táto Zmluva sa uzatvára ako výsledok použitia postupu zadávania podlimitnej zákazky podľa § 112 a nasl. zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej ako „zákon o verejnom obstarávaní“ alebo „ZVO“). 
C.	Zmluvné strany berú na vedomie, že Objednávateľ podľa § 11 ods. 1 zákona o verejnom obstarávaní nesmie uzavrieť zmluvu, koncesnú zmluvu alebo rámcovú dohodu s uchádzačom alebo uchádzačmi, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora alebo ktorých subdodávatelia, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora. 
D.	Zhotoviteľ záväzne prehlasuje, že je a počas celého trvania Zmluvy bude zapísaný v registri partnerov verejného sektora v zmysle § 11 zákona o verejnom obstarávaní. 
E.	Zhotoviteľ sa zaväzuje zabezpečiť, aby každý jeho subdodávateľ, ktorý sa podieľa na plnení Zmluvy a má povinnosť zapisovať sa do registra partnerov verejného sektora, bol počas celého trvania Zmluvy zapísaný v registri partnerov verejného sektora v zmysle § 3 zákona č. 315/2016 Z. z. o registri partnerov verejného sektora a o zmene a doplnení niektorých zákonov, ak sa na neho povinnosť zápisu vzťahuje.
F.	Zmluvné strany berú na vedomie, že predpokladom realizácie diela je schválenie žiadostí Objednávateľa o poskytnutie nenávratných príspevkov zo štátneho rozpočtu a/alebo z fondov Európskej únie umožňujúcich čiastočné spolufinancovanie predmetu Zmluvy. V prípade, že príspevky nebudú Objednávateľovi poskytnuté, Objednávateľ má právo jednostranne odstúpiť od Zmluvy. 

Článok I
Východiskové podklady a údaje
1.1	Podkladom pre uzavretie tejto Zmluvy je ponuka Zhotoviteľa na uskutočnenie stavebných a montážnych prác na stavbe uvedenej v článku I bode 1.4 tejto Zmluvy. Rozsah a obsah predmetu zákazky je daný súťažnými podkladmi v súlade so ZVO, ktoré poskytol Objednávateľ Zhotoviteľovi na spracovanie ponuky.
1.2	Zhotoviteľ bol vybraný na základe výsledku verejného obstarávania postupom pre podlimitné zákazky podľa § 112  a nasl. zákona o verejnom obstarávaní, zverejneného vo Vestníku verejného obstarávania č. ....... zo dňa ........... pod značkou .........
1.3	Predmet plnenia bude financovaný v rámci zameraním vhodného programu z finančného mechanizmu EHP (Európskeho hospodárskeho priestoru), štátneho rozpočtu Slovenskej republiky a z vlastných zdrojov Objednávateľa. 
1.4	Východiskové údaje:
1.4.1	názov stavby:	„Rekonštrukcia objektu NKP ZUŠ Panenská 11 – Dom hudby, I. ETAPA“
                                            1.4.2	miesto stavby:	MČ Bratislava – Staré Mesto
	katastrálne územie:	Staré Mesto
	parcelné číslo:	3199
	charakter stavby:	Rekonštrukcia – pamiatková obnova 
                                            1.4.3	stavebník - vlastník:	Hlavné mesto SR Bratislava
		Primaciálne nám. 1, 814 99 Bratislava 1
	(ďalej len „stavba“)
1.5	Zhotoviteľ berie na vedomie, že stavba, na ktorej bude dielo podľa tejto Zmluvy vykonávané je národnou kultúrnou pamiatkou (ďalej len „NKP“), pričom na financovanie časti ceny diela, uvedenej v článku IV. Zmluvy, bude Objednávateľovi poskytnutá účelovo viazaná dotácia zo štátneho rozpočtu Slovenskej republiky prostredníctvom rozpočtovej kapitoly Ministerstva kultúry Slovenskej republiky (ďalej  len „Ministerstvo“) podľa Zmluvy o poskytnutí dotácie zo štátneho rozpočtu prostredníctvom rozpočtu Ministerstva kultúry Slovenskej republiky zo dňa ........., zverejnenej v Centrálnom registri zmlúv dňa ............ (ďalej len „Zmluva o dotácii“) na podporu ochrany, obnovy a rozvoja kultúrneho dedičstva v oblasti pamiatkového fondu, formou kapitálového výdavku na modernizáciu a komplexnú rekonštrukciu národných kultúrnych pamiatok zapísaných v Ústrednom zozname pamiatkového fondu, ktorý vedie Pamiatkový úrad Slovenskej republiky (ďalej len „Dotácia“).
1.6	Zhotoviteľ berie na vedomie, že dielo podľa tejto Zmluvy by malo byť taktiež čiastočne financované/spolufinancované Objednávateľom z prostriedkov, ktoré Objednávateľovi na tento účel poskytne Európska únia (napr. z fondov Európskej únie). Zmluvné strany sa týmto výslovne dohodli, že pojmy uvedené v bodoch 1.6, 13.13, 14.4 až 14.5 tejto Zmluvy sa vykladajú tak, ako je uvedené v príslušných platných právnych predpisoch SR a/alebo EÚ.

Článok II
Predmet Zmluvy
2.1	Predmetom tejto Zmluvy je záväzok Zhotoviteľa, že pre Objednávateľa zhotoví dielo, ktoré je špecifikované v bode 2.2 a 2.3 tejto Zmluvy, toto dielo mu odovzdá v zmysle tejto Zmluvy bez obmedzenia a s odbornou starostlivosťou vykoná všetky zmluvne dojednané činnosti. Objednávateľ sa zaväzuje vykonané dielo od Zhotoviteľa prevziať a zaplatiť Zhotoviteľovi dohodnutú cenu za jeho vykonanie špecifikovanú v čl. IV tejto Zmluvy.
2.2	Zhotoviteľ sa zaväzuje vo vlastnom mene, na vlastnú zodpovednosť, na vlastné náklady, za podmienok dohodnutých v tejto Zmluve a stanovených v súťažných podkladoch a podľa projektovej dokumentácie pre stavebné povolenie a realizáciu stavby (ďalej len „DSP“) vypracovanej Zhotoviteľom projektovej dokumentácie Ing. arch. Matúšom Ivaničom, AA, so sídlom: Povraznícka 13, 811 07 Bratislava, v decembri 2017, ktorá bola súčasťou súťažných podkladov a je schválená Objednávateľom, zhotoviť dielo – uskutočniť stavebné,  montážne a ďalšie súvisiace práce na stavbe „Rekonštrukcia objektu NKP ZUŠ Panenská 11 – Dom hudby, I. ETAPA“ na pozemkoch nachádzajúcich sa v katastrálnom území Staré Mesto, KN registra „C“, parcelné č. 3199 evidovanom na LV č. 1656.
Stavba pozostáva z objektu SO 01 Hlavný stavebný objekt Panenská 11 a z prevádzkového súboru PS 01 Výťah. 
(ďalej len „dielo“)
Dielo je podrobne špecifikované a upresnené nasledovnými podkladmi:
•	súťažné podklady v rámci verejného obstarávania a opis predmetu zákazky,
•	prílohy tejto Zmluvy,
•	projektová dokumentácia DSP,
•	Zhotoviteľom ocenený výkaz výmer,
•	rozhodnutie o povolení stavby (stavebné povolenie) č. 825/35659/2018/STA/Kil-G/49 z 18.08.2018,
•	rozhodnutie č. 7372/47870/2020/STA/Koz z 15.10.2020, ktorým sa predlžuje platnosť vydaného SP.
2.3	Pre komplexné zhotovenie a riadne odovzdanie diela podľa bodu 2.2 Zmluvy musí Zhotoviteľ zabezpečiť zároveň tieto činnosti, doklady a dokumentácie:
2.3.1	vytýčenie dotknutých jestvujúcich inžinierskych sietí;
2.3.2	dokumentáciu (protokol) vytýčenia stavby (4x);
2.3.3	aktualizáciu a dopracovanie projektov organizácie dopravy počas výstavby a plán organizácie dopravy (ďalej len ako „POD“) a ich odsúhlasenie odbornou komisiou oddelenia dopravy Magistrátu hlavného mesta SR Bratislava (ďalej len ako „OK OD MG BA“);
2.3.4	realizáciu odsúhlaseného dočasného dopravného značenia počas výstavby;
2.3.5	dozor nad bezpečnosťou práce na stavenisku § 3 a § 6 ods. 1 a 2 v zmysle Nariadenia vlády SR č. 396/2006 Z. z. – koordinátor bezpečnosti;
2.3.6	vyhotovenie správ o odborných prehliadkach a odborných skúškach vyhradených technických zariadení zdvíhacích a elektrických podľa vyhlášky MPSVaR SR č. 508/2009 Z. z.;
2.3.7	dodanie príslušných atestov a certifikátov od zabudovaných materiálov a výrobkov;
2.3.8	dodanie dokladov o využití a zneškodnení odpadov, ktoré vzniknú realizáciou diela;
2.3.9	geodetickú dokumentáciu skutočného vyhotovenia novovybudovaných inžinierskych sietí potvrdenú zodpovedným geodetom (6 x v tlači a 1 x na CD);
2.3.10	dokumentáciu skutočného realizovania stavby (každého objektu) potvrdenú odborne spôsobilými osobami Zhotoviteľa (6 x v tlači a 1 x na CD), vrátane elaborátu kvality so zoznamom a vyhodnotením skúšok, príslušné manuály prevádzky a údržby jednotlivých objektov;
2.3.11	potvrdenie správcu digitálnej mapy mesta o odovzdaní spracovanej geodetickej dokumentácie;
2.3.12	priebežná fotodokumentácia realizácie prác s popisom.
2.4	Súčasťou predmetu Zmluvy je aj zhotovenie a umiestnenie informačnej tabule rozmerov najmenej 250 x 150 cm o poskytnutí Dotácie, ktorá bude počas stavby a v mieste realizácie umiestnená na dobre viditeľnom a prístupnom mieste širokej verejnosti. Dizajn a náležitosti, ktoré musí obsahovať informačná tabula sú uvedené v prílohe č. 4 tejto Zmluvy.
2.5	Súčasťou predmetu Zmluvy je aj vyhotovenie a odsúhlasenie návrhov na reštaurovanie a návrhov na umelecko-remeselnú obnovu vytypovaných pamiatkových prvkov a ich odsúhlasenie s Krajským pamiatkovým úradom Bratislava.

Článok III
Termíny plnenia
3.1	Zhotoviteľ sa zaväzuje zhotoviť a odovzdať dielo v rozsahu stanovenom v Čl. II Zmluvy a za stanovených podmienok tejto Zmluvy v lehote do 18 mesiacov odo dňa protokolárneho prevzatia staveniska Zhotoviteľom. 
3.2	Zhotoviteľ berie na vedomie, že pred odovzdaním staveniska je potrebné zo stavby ako NKP vypratať a premiestniť prevádzku ZUŠ a súvisiaci inventár. Vypratanie stavby pred odovzdaním staveniska zabezpečuje Objednávateľ. Objednávateľ zápisnične odovzdá Zhotoviteľovi stavenisko bezodkladne, najneskôr však do 90 dní od účinnosti Zmluvy. Termín odovzdania staveniska oznámi Objednávateľ Zhotoviteľovi najneskôr 10 dní vopred.
3.3	Lehota výstavby začína plynúť nasledujúcim pracovným dňom po protokolárnom odovzdaní staveniska Objednávateľom Zhotoviteľovi. Zhotoviteľ je povinný predložiť Objednávateľovi harmonogram výstavby, a to najneskôr nasledujúci deň po prevzatí staveniska Zhotoviteľom. Harmonogram celej stavby s podrobným časovým postupom prác bude spracovaný tak, aby bola dodržaná konečná lehota na zhotovenie diela uvedená v bode 3.1 Zmluvy.
3.4	Zhotoviteľ splní zmluvný záväzok ukončením diela podľa čl. III za podmienok dohodnutých v tejto Zmluve protokolárnym odovzdaním realizovaného diela bez vád a nedorobkov, odstránením vád zistených pri kolaudačnom konaní, odovzdaním dokladov a dokumentov a ich protokolárnym prevzatím Objednávateľom.
3.5	Ak Zhotoviteľ dokončí dielo v rozsahu podľa čl. II. za podmienok dohodnutých v tejto Zmluve v skoršom termíne a pripraví ho na odovzdanie pred termínom stanoveným v čl. III  bode 3.1 Zmluvy, Objednávateľ sa zaväzuje riadne dokončené dielo prevziať aj v skoršom ponúknutom termíne.
3.6	Pokiaľ budú práce oneskorene začaté alebo prerušené z dôvodov mimo vôle a/alebo vplyvu a/alebo bez zavinenia Zhotoviteľa a Zhotoviteľom riadne preukázané, môže Zhotoviteľ písomným návrhom dodatku k Zmluve požiadať Objednávateľa o zmenu termínu ukončenia plnenia. Objednávateľ je oprávnený, nie však povinný, takejto žiadosti Zhotoviteľa vyhovieť.
3.7	Dodržanie termínu plnenia je závislé od riadnej a včasnej súčinnosti oboch Zmluvných strán dohodnutej v tejto zmluve. Po dobu omeškania pri poskytnutí súčinnosti jednej Zmluvnej strany nie je v omeškaní v plnení záväzku druhá zmluvná strana.
3.8	Zhotoviteľ berie na vedomie a súhlasí, že konečný termín na čerpanie (použitie) Dotácie podľa Zmluvy o dotácii uvedenej v bode 1.5 a 1.6 je do 31.12.2023 a Zhotoviteľ sa tento termín zaväzuje dodržať.

Článok IV
Cena diela
4.1	Cena za zhotovenie diela v rozsahu Čl. II a za ďalších podmienok v zmysle tejto Zmluvy je stanovená v zmysle § 3 zákona NR SR č. 18/1996 Z. z. o cenách v znení neskorších predpisov v súlade s vyhláškou MF SR č. 87/1996 Z. z., ktorou sa vykonáva zákon o cenách v znení neskorších predpisov, a je záväzná. Cena je uvedená v eurách.
4.2	Cena diela:
Cena bez DPH	............................... €
20% DPH	............................... €
Cena celkom vrátane DPH	............................... €
Slovom: .......................................................... eur a .... centov
Podrobná špecifikácia ceny celého diela tvorí neoddeliteľnú prílohu č. 1 „Návrh na plnenie kritérií“ Zmluvy (Rekapitulácia nákladov stavby celkom a ocenené výkazy výmer a súpisy prác a dodávok stavby.)
4.3	Zmluvné strany sa dohodli, že špecifikácia časti ceny diela, na ktorú bude poskytovaná Dotácia podľa bodu 1.5 a 1.6 Zmluvy, bude predmetom dodatku ku tejto Zmluve po jej získaní Objednávateľom.
4.4	V cene diela sú zahrnuté všetky ekonomicky oprávnené náklady na riadne zhotovenie diela a primeraný zisk Zhotoviteľa, vrátane nákladov za všetky činnosti, doklady a dokumenty požadované v čl. II tejto Zmluvy, nákladov na označenie stavby informačnou tabuľou podľa prílohy č. 4 tejto Zmluvy, informačnou tabuľou s údajmi podľa stavebného povolenia a nariadenia vlády SR č. 396/2006 Z. z. o minimálnych bezpečnostných a zdravotných požiadavkách na stavenisko, vytýčenie existujúcich inžinierskych sietí, vytýčenie stavby, bezpečnostné opatrenia, atesty, certifikáty, kontrolné skúšky, správy o východiskových odborných prehliadkach a odborných skúškach vyhradených technických zariadení, náklady na prípadnú dielenskú dokumentáciu, dokumentáciu skutočného realizovania stavby, geodetickú dokumentáciu skutočného vyhotovenia novobudovaných inžinierskych sietí v tlači aj v digitálnej forme, aktualizáciu projektov organizácie dopravy počas výstavby a ich odsúhlasenie v OK OD MG BA, dočasné dopravné značenie, odsúhlasenie dopravných trás, náklady na zariadenie staveniska, jeho prevádzku a likvidáciu, stráženie staveniska, jeho zabezpečenie proti vstupu cudzích osôb, úhradu za užívanie verejného priestranstva, miestne poplatky, odvoz a poplatky za skládku a likvidáciu vybúraného nepotrebného materiálu, vodorovnú a zvislú dopravu materiálu, náklady na zabezpečenie odberu vody a el. energie pre stavenisko a náklady na ich spotrebu pre realizáciu stavby, náklady za sťažené podmienky realizácie stavby, územné a prevádzkové vplyvy, prácu v noci a v dňoch pracovného voľna, náklady súvisiace s BOZP a ochranou pred požiarom a pod.
4.5	Ak sa Zmluvné strany po uzavretí Zmluvy dohodnú na obmedzení rozsahu diela, je Objednávateľ povinný zaplatiť len cenu primerane zníženú o množstvo nerealizovaných merných jednotiek. Ak sa týmto spôsobom dohodnú na rozšírení diela, je Objednávateľ povinný zaplatiť cenu primerane zvýšenú. Takéto zmeny ustanovení Zmluvy je možné realizovať len na základe dodatku k Zmluve v súlade s § 18 ZVO.
4.6	Všetky zmeny a výkony požadované Objednávateľom nad rámec predmetu plnenia a práce, ktorých opodstatnenosť bude počas realizácie diela zistená, budú riešené dodatkami k tejto Zmluve po odsúhlasení predložených naviac prác a merných jednotiek Objednávateľom. Cena za vykonanie týchto prípadných naviac prác sa dohodne na základe jednotkových cien z návrhu na plnenie kritérií Zhotoviteľa, prípadne odsúhlasených predložených cien. V prípade, že návrh na plnenie kritérií Zhotoviteľa neobsahuje položky, ktoré sú predmetom naviac prác platí, že ocenenie naviac prác vykoná Zhotoviteľ podľa Triednika stavebných prác (metodický pokyn MVRR SR č. 1/2004) a na základe aktuálneho cenníka stavebných prác „CENKROS“, alebo vypracovaných R-položiek pre oceňovanie dielčích prác, ku ktorým nebudú k dispozícii cenníkové položky.
Článok V
Platobné podmienky
5.1	Zmluvné strany sa dohodli na mesačnej fakturácii podľa skutočne vykonaných prác. Podkladom pre vystavenie faktúry bude Zhotoviteľom vystavený položkový súpis skutočne vykonaných prác a dodávok s výkazom výmer, potvrdený stavebným dozorom Objednávateľa do 5 pracovných dní od doručenia a tento položkový súpis bude prílohou každej vystavenej faktúry a bude tvoriť jej neoddeliteľnú súčasť.
5.2	Zmluvné strany sa dohodli, že mesačné súpisy skutočne vykonaných prác a dodávok budú osobitne vyhotovované pre jednotlivá časti diela podľa zdroja financovania. 
5.3	Faktúry musia mať všetky náležitosti podľa § 74 zákona č. 222/2004 Z. z. o dani z pridanej hodnoty v znení neskorších predpisov (ďalej len „zákon o DPH“), vrátane uvedenia názvu stavby podľa Čl. I bod 1.4 a príslušnej prílohy podľa bodu 5.1 tejto Zmluvy. Pre platby DPH platí ustanovenie podľa § 69 ods. 12 pís. j) zákona o DPH. Platiteľom DPH je príjemca plnenia. 
5.4	Zmluvné strany sa ďalej dohodli, že Zhotoviteľ bude vystavovať faktúry za skutočne vykonané práce a dodávky pre časť Diela, na ktorú je poskytovaná Dotácia osobitne na základe súpisov podľa bodu 5.2 tejto Zmluvy. Faktúry podľa tohto bodu Zmluvy budú okrem náležitostí podľa bodu 5.3 obsahovať aj text: „Faktúra pre dotáciu MK SR podľa Zmluvy o poskytnutí dotácie“. 
5.5	Zmluvné strany sa dohodli, že lehota splatnosti faktúry je 30 dní odo dňa jej doručenia Objednávateľovi.
5.6	Platby za faktúry podľa bodu 5.4 budú realizované z osobitného dotačného účtu Objednávateľa uvedeného v záhlaví Zmluvy.
5.7	V prípade, že faktúra nebude obsahovať náležitosti uvedené v bode 5.3 tejto Zmluvy, Objednávateľ je oprávnený vrátiť ju Zhotoviteľovi na doplnenie. V takom prípade sa preruší plynutie lehoty splatnosti a nová lehota splatnosti začne plynúť doručením opravenej faktúry Objednávateľovi.
5.8	Zmluvné strany sa dohodli, že pohľadávky, ktoré vzniknú z tohto zmluvného vzťahu, nie je možné postúpiť tretej osobe a ani nie je možné zriadiť záložné právo na tieto pohľadávky, ak sa Zmluvné strany nedohodnú inak.

Článok VI
Stavenisko
6.1	Objednávateľ odovzdá Zhotoviteľovi stavenisko pred začatím prác súčasne s projektovou dokumentáciou a stavebným povolením tak, aby Zhotoviteľ mohol na ňom začať práce v súlade s projektovými podkladmi a s podmienkami Zmluvy.
6.2	Zhotoviteľ je povinný na viditeľnom mieste stavbu označiť tabuľou s údajmi podľa § 43i ods. 3 zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov. 
6.3	Zhotoviteľ pred začatím stavebných prác na stavenisku viditeľne umiestni oznámenie podľa prílohy č. 1 k nariadeniu vlády SR č. 396/2006 Z. z. o minimálnych bezpečnostných a zdravotných požiadavkách na stavenisko.
6.4	Zhotoviteľ sa zaväzuje, že zabezpečí vyhotovenie a umiestnenie dočasnej informačnej tabule na stavbe na viditeľnom a širokej verejnosti prístupnom mieste za účelom prezentácie podpory financovania diela prostredníctvom Dotácie použitím loga Ministerstva a textu „Realizované s finančnou podporou Ministerstva kultúry Slovenskej republiky“. Dizajn a umiestnenie informačnej tabule predloží Zhotoviteľ Objednávateľovi na schválenie. Zhotoviteľ sa zároveň zaväzuje, že pri akejkoľvek propagácii diela alebo Zhotoviteľa ako realizátora diela uvedie, že dielo bolo spolufinancované z dotácie Ministerstva.
6.5	Zhotoviteľ zabezpečí vytýčenie trasy podzemných inžinierskych sietí súvisiacich so zhotovením diela pred začatím stavebných prác za účasti ich správcov.
6.6	Zhotoviteľ zabezpečí povolenia o uzávierke dotknutých komunikácií v súvislosti s rozkopávkami, prípadne na zaujatie verejného priestranstva, ako aj ďalšie potrebné povolenia.
6.7	Zhotoviteľ musí zabezpečiť počas realizácie stavby bezpečnosť na stavenisku, prejazdnosť verejných komunikácií, príjazdy do vedľajších objektov, prístupy pre vozidlá polície, rýchlej zdravotnej pomoci a hasičského záchranného zboru.
6.8	Zhotoviteľ je povinný udržiavať na stavenisku poriadok a čistotu, odstraňovať odpady ako aj nečistoty vznikajúce jeho prácami v súlade so zákonom č. 79/2015 Z. z. o odpadoch v platnom znení a ukladať ich na skládkach odpadov, ktorých prevádzkovanie je povolené príslušným úradom. Taktiež je povinný zabezpečiť odstraňovanie nečistôt spôsobených jeho činnosťou na verejných komunikáciách pri výkone prác.
6.9	Od odovzdania staveniska Objednávateľom Zhotoviteľovi až do prevzatia zhotoveného diela bez vád a nedorobkov Objednávateľom, je Zhotoviteľ povinný stavenisko využívať výlučne len pre potreby plnenia predmetu Zmluvy a zabezpečiť ochranu majetku Objednávateľa, ktorý je predmetom Zmluvy pred poškodením a zneužitím. Počas tejto doby znáša nebezpečenstvo škody na zhotovovanej veci Zhotoviteľ.
6.10	Zhotoviteľ umožní pracovníkom vykonávajúcim stavebno-technický dozor Objednávateľa, prípadne aj subjektom vykonávajúcim kontrolu dodržiavania podmienok poskytnutia Dotácie (Ministerstvo, NKÚ a pod.) a/alebo subjektom vykonávajúcim kontrolu realizácie stavby z hľadiska požiadaviek stavby ako NKP (KPÚ, zástupcovia projektu Pro Monumenta – prevencia údržbou) užívať kanceláriu, prípadne iný vhodný priestor, kde budú mať kedykoľvek prístup k stavebnému denníku a k dokumentácii stavby. Zároveň Zhotoviteľ umožní týmto osobám (pri dodržaní podmienok BOZP) vstup na stavenisko za účelom vykonania kontroly vykonávania diela a jednotlivých pracovných postupov. Pre vylúčenie pochybností sa Zmluvné strany dohodli, že Objednávateľ je oprávnený označiť ďalšie osoby, ktoré okrem stavebno-technického dozoru Objednávateľa budú oprávnené vstúpiť na stavenisko za účelom kontroly vykonaných častí diela a/alebo stavebno-technologických postupov pri realizovaní diela.
6.11	Najneskôr do 7 dní po prevzatí zhotoveného diela Objednávateľom, je Zhotoviteľ povinný vypratať stavenisko a uviesť do pôvodného stavu, a to aj tie jeho časti, ktoré boli realizáciou diela dotknuté a nie sú predmetom plnenia podľa tejto Zmluvy.

Článok VII
Podmienky vykonania diela
7.1	Zhotoviteľ sa zaväzuje dodržať podmienky uvedené v projektovej dokumentácii, v stavebných povoleniach, vyjadreniach zainteresovaných organizácií k DSP, v povoleniach na zvláštne užívanie komunikácií a zaujatie verejného priestranstva, podmienky dopravného riešenia a všetky ostatné podmienky a povolenia potrebné pre riadne dokončenie diela v stanoviskách a rozhodnutiach Krajského pamiatkového úradu Bratislava a iných orgánov štátnej správy na úseku ochrany kultúrnych pamiatok.
7.2	Zhotoviteľ sa zaväzuje počas celej lehoty výstavby dodržiavať všetky platné zákony a všeobecne záväzné právne predpisy Slovenskej republiky oprávňujúce vykonať dielo na území SR a ktoré súvisia najmä so zaistením bezpečnosti a ochrany zdravia pri práci, bezpečnosti práce a technických zariadení pri stavebných prácach, stavebným zákonom, zákonom o životnom prostredí, zákonom o vodách, zákonom o energetike, zákonom o elektronickej komunikácii, zákonom o ochrane pred požiarom, zákonom o pozemných komunikáciách, VZN, platných STN a iných technických predpisov súvisiacich so zhotovovaním diela. Všetky súvisiace platné STN sú pre vykonanie diela záväzné. Zhotoviteľ sa pri obnove a rekonštrukcii stavby, ktorá je NKP zaväzuje obzvlášť zodpovedne držiavať podmienky a požiadavky zákona č. 49/2002 Z. z. o ochrane pamiatkového fondu, jeho vykonávacích predpisov v platnom znení ako aj vyjadrení a stanovísk dotknutých orgánov na úseku štátnej správy na ochranu pamiatkového fondu, spolupracovať a riadiť sa pri realizácii diela aj pokynmi metodika Krajského pamiatkového úradu Bratislava.
7.3	Zhotoviteľ sa zaväzuje, že na zhotovenie diela použije zariadenia, výrobky a materiály, ktoré spĺňajú harmonizované podmienky podľa nariadenia Európskeho parlamentu a Rady EÚ č. 305/2011 a v zmysle príslušných ustanovení zákona č. 133/2013 Z. z. o stavebných výrobkoch a o zmene a doplnení niektorých zákonov v platnom znení a majú certifikát vydaný resp. overený štátnou skúšobňou alebo vyhlásenie výrobcu o parametroch. Certifikáty preukázania parametrov použitých materiálov, výrobkov a zariadení predloží Zhotoviteľ Objednávateľovi pred ich zabudovaním.
7.4	Objednávateľ si vyhradzuje právo spolurozhodovať o použití všetkých výrobkov, ktoré majú byť zabudované v stavbe (materiál, tvar, farba a pod.) v súlade s požiadavkami navrhnutými v projektovej dokumentácii.
7.5	Zhotoviteľ sa zaväzuje odo dňa prevzatia staveniska viesť stavebný denník prostredníctvom oprávnenej osoby v súlade s § 28 vyhlášky MŽP SR č. 453/2000 Z. z., ktorou sa vykonávajú niektoré ustanovenia stavebného zákona (k § 46d stavebného zákona), do ktorého bude zapisovať všetky skutočnosti rozhodujúce pre plnenie Zmluvy, najmä údaje o časovom postupe prác, ich akosti, odchýlky od projektovej dokumentácie stavby a ich zdôvodnenie a pod. Zápis bude zaznamenaný vždy v deň, keď boli práce vykonané alebo došlo ku skutočnostiam, ktoré je potrebné zaznamenať. V priebehu pracovného času musí byť denník na stavbe trvale prístupný. Záväzok viesť stavebný denník sa končí dňom, keď sú odstránené všetky vady a nedorobky a nedostatky podľa kolaudačného rozhodnutia.
7.6	Na stavbe musí byť k dispozícii projektová dokumentácia stavby overená v stavebnom konaní a všetky doklady, týkajúce sa uskutočňovanej stavby.
7.7	Zhotoviteľ je povinný vyzvať stavebno-technický dozor Objednávateľa na preverenie a prevzatie všetkých prác, ktoré v ďalšom pracovnom postupe budú zakryté, alebo sa stanú neprístupnými. Výzva musí byť doručená najmenej 3 (tri) pracovné dni vopred (písomne alebo elektronicky) a zaznamenaná v stavebnom denníku. Ak tak Zhotoviteľ diela neurobí, je povinný znášať náklady dodatočného odkrytia, pokiaľ Objednávateľ také odkrytie požaduje.
7.8	Zhotoviteľ oznámi Objednávateľovi najmenej 2 (dva) pracovné dni vopred vykonanie každej predpísanej skúšky.
7.9	Zhotoviteľ je povinný riadiť vykonávanie prác tak, aby nedošlo k poškodeniu zdravia vlastných pracovníkov ani tretích osôb a poškodeniu majetku ani stavby ako NKP. Zhotoviteľ zodpovedá za bezpečnosť a ochranu zdravia svojich zamestnancov a tretích osôb zdržujúcich sa na stavenisku a za dodržiavanie predpisov ochrany pred požiarmi.
7.10	Zhotoviteľ je povinný zabezpečiť jednotlivé pracoviská staveniska proti možnosti vzniku úrazu alebo škody počas vykonávania prác, ako aj po ukončení každej pracovnej zmeny.
7.11	Zhotoviteľ sa zaväzuje vykonávaním dennej kontroly všetkých osôb oprávnených pohybovať sa na stavenisku kvalifikovanou a oprávnenou osobou na zaistenie BOZP v zmysle vyhlášky MPSVaR č. 147/2013 Z. z., ktorou sa ustanovujú podrobnosti na zaistenie bezpečnosti a ochrany zdravia pri stavebných prácach a prácach s nimi súvisiacich a podrobnosti o odbornej spôsobilosti na výkon niektorých pracovných činností. Zároveň bude viesť evidenciu o poučení pracovníkov na stavbe v stavebnom denníku a ďalšom doklade (záznamy bezpečnostného technika na stavbe). Zodpovedná osoba určená Zhotoviteľom je povinná informovať každý deň na začiatku pracovnej zmeny pred začatím prác svojich pracovníkov, vykonávajúcich stavebné práce, o rozsahu a druhu práce, technologických postupoch naplánovaných na deň, vykonávať poučenie pracovníkov o bezpečných pracovných postupoch a o nebezpečenstvách a ohrozeniach zdravia pri práci a o tomto informovaní viesť v stavebnom denníku záznam.
7.12	Stavebno-technický dozor je oprávnený dať pracovníkom Zhotoviteľa príkaz prerušiť a zastaviť práce, pokiaľ zodpovedný stavbyvedúci nie je dosiahnuteľný, ak je ohrozená bezpečnosť uskutočňovanej stavby a jej okolia, život alebo zdravie pracujúcich na stavbe, ak hrozia iné vážne hospodárske škody alebo ak výkon prác nie je v súlade s projektovou dokumentáciou.
7.13	V prípade realizácie stavebných prác v dňoch pracovného voľna a pokoja si Zhotoviteľ zabezpečí príslušné povolenie.
7.14	Prevádzkové, sociálne, výrobné zariadenia staveniska, ako aj iné vybavenia zariadenia staveniska si zabezpečuje Zhotoviteľ na vlastné náklady. Náklady na vybudovanie, prevádzkovanie, údržbu a vypratanie zariadenia staveniska sú súčasťou zmluvnej ceny podľa čl. IV tejto Zmluvy.
7.15	Zhotoviteľ sa zaväzuje neporušiť štátnu niveláciu.
7.16	Zhotoviteľ sa zaväzuje zabezpečiť počas výstavby kontrolu realizácie stavby geodetickým meraním v súradnicovom systéme S-JTSK a výškovom systéme B.p.v.
7.17	Zhotoviteľ prehlasuje, že je oprávnený (spôsobilý) vykonávať činnosť, ktorá je predmetom Zmluvy a je pre túto činnosť v plnom rozsahu náležite kvalifikovaný.
7.18	Zhotoviteľ prehlasuje, že je oboznámený s miestnymi pomermi dôležitými pre úspešné zvládnutie všetkých dojednaných prác, s projektovou dokumentáciou a so všetkými podkladmi potrebnými pre riadne zhotovenie a odovzdanie diela.
7.19	Zhotoviteľ sa zaväzuje, že akékoľvek stavebné úpravy budú realizované takým spôsobom, aby nad mieru primeranú pomerom nerušili a/alebo neobmedzovali hlukom, prašnosťou, vibráciami, pachom a ďalšími nepriaznivými vplyvmi iných nájomcov, užívateľov alebo návštevníkov susedných objektov.

Článok VIII
Vzájomné spolupôsobenie, záväzky a povinnosti Zmluvných strán
8.1	Zhotoviteľ je zodpovedný, aj za svojich subdodávateľov, za to, že dielo bude vykonané podľa tejto Zmluvy, podľa projektovej dokumentácie a v zodpovedajúcej kvalite, bez vád a nedorobkov.
8.2	Objednávateľ zabezpečí pre Zhotoviteľa:
•	odovzdanie 1 ks realizačnej projektovej dokumentácie v tlači a jedno vyhotovenie PD na CD;
•	odovzdanie oznámení, rozhodnutí a záväzných stanovísk orgánov štátnej správy, samosprávy a obce, doklady z prerokovania projektovej dokumentácie v stavebnom konaní, ktoré má v čase odovzdania staveniska k dispozícii;
•	odovzdanie povolení a rozhodnutí (stavebné povolenie, zaujatie verejného priestranstva, uzávierky komunikácií) v súlade s projektom organizácie výstavby (POV) a projektom organizácie dopravy (POD), ak nimi Objednávateľ disponuje a ak v tejto Zmluve nie je dohodnuté inak;
•	zápisničné odovzdanie staveniska Zhotoviteľovi po uzavretí tejto Zmluvy;
•	výkon občasného stavebno-technického dozoru.
8.3	Zhotoviteľ zabezpečí pre Objednávateľa:
•	činnosti, doklady a dokumenty uvedené v Čl. II, bod 2.3 až 2.5 a Čl. VI ods. 6.5 a 6.6 tejto Zmluvy;
•	pred začatím prác a počas realizácie stavby fotodokumentáciu skutkového stavu stavby, dotknutých objektov a zakrývaných stavebných prác v mieste celej stavby na vlastné náklady v primeranej kvalite (minimálne 300 dpi);
•	potvrdenia oprávneného prevádzkovateľa skládky alebo zariadenia na likvidáciu a recykláciu odpadu po prevzatí odpadov zo stavebnej činnosti s vyčíslením ich množstva podľa skupiny, druhu a kategórie;
•	prípravu na vykonanie komplexného vyskúšania zhotoveného diela;
•	všetku súčinnosť pri kontrole vykonávania diela zo strany orgánov verejnej správy a pri finančnej kontrole hospodárenia s poskytnutou Dotáciou podľa zákona č. 357/2015 Z. z. o finančnej kontrole a audite a o zmene a doplnení niektorých zákonov (vrátane predloženia podkladov, podávania stanovísk a vysvetlení a pod.).
8.4	Zhotoviteľ nie je v omeškaní s odovzdaním diela, ak stavebné práce nemohli byť začaté alebo museli byť prerušené z dôvodu nepriaznivých poveternostných podmienok, ktoré objektívne, v zmysle platnej legislatívy a STN, neumožňujú realizáciu diela. Zhotoviteľ nie je v omeškaní s odovzdaním diela, ak omeškanie bolo spôsobené v dôsledku vyššej moci (živelná udalosť, občianske nepokoje, vojna a pod.) alebo z dôvodov archeologických nálezov na stavbe, ktoré však musia byť Zhotoviteľom riadne preukázané. O dobu trvania vyššie uvedených prekážok sa predlžujú termíny dohodnuté v tejto Zmluve a Objednávateľ sa zaväzuje dohodnúť so Zhotoviteľom primeranú zmenu ustanovení tejto Zmluvy.
8.5	Zhotoviteľ nesie všetky riziká a nebezpečenstvá súvisiace s vykonaním diela, ako i nebezpečenstvo na diele do okamihu riadneho odovzdania celého diela Objednávateľovi a jeho prevzatia Objednávateľom.
8.6	V prípade vzniku škôd spôsobených činnosťou Zhotoviteľa na veciach Objednávateľa alebo tretích osôb, na NKP alebo na susedných stavbách alebo pozemkoch alebo na diele samotnom po dobu výstavby, je Zhotoviteľ povinný túto škodu bezodkladne, najneskôr však do 5 (piatich) pracovných dní, odstrániť.
8.7	Ak budú pri zhotovovaní diela zistené skryté prekážky v zmysle ust. § 552 Obchodného zákonníka, zabezpečí Zhotoviteľ v spolupráci s Objednávateľom ich odstránenie tak, aby nebola narušená plynulosť vykonávania prác Zhotoviteľom.
8.8	Zhotoviteľ preukáže, že má uzatvorené poistenie zodpovednosti za škodu spôsobenú prevádzkou organizácie (Príloha č. 3 tejto Zmluvy) s minimálnym poistným krytím vo výške 1 500 000 EUR najneskôr pri podpise tejto Zmluvy.
8.9	Poplatky, prípadne pokuty a majetkové sankcie z nedodržania podmienok stanovených povoľujúcimi orgánmi znáša Zhotoviteľ diela v plnom rozsahu.
8.10	V prípade ak Zhotoviteľ za účelom preukázania splnenia podmienok účasti podľa § 34 ods. 1 písm. g) ZVO predložil ekvivalent osvedčenia/dokladu preukazujúci požadovaný zápis/osvedčenie vydávaný v štátoch EÚ, EHP alebo, vo Švajčiarsku, je povinný v súlade s § 33 ods. 7 zákona č. 49/2002 Z. z. o ochrane pamiatkového fondu a násl. § 4 ods. 3 zákona č. 200/1994 Z. z o komore reštaurátorov a o výkone reštaurátorskej činnosti jej členov, predložiť originály osvedčení vydaných Slovenskou komorou reštaurátorov najneskôr v čase uzatvorenia tejto Zmluvy 
8.11	Zhotoviteľ je povinný plniť predmet Zmluvy najmä vlastnými kapacitami. Zhotoviteľ môže poveriť vykonaním časti diela aj iný právny subjekt, t. j. svojich subdodávateľov. Pri vykonávaní časti diela iným subdodávateľom má Zhotoviteľ rovnakú zodpovednosť, ako keby dielo vykonával sám.
8.12	Zhotoviteľ je povinný v súlade s § 41 ods. 3 a 4 zákona o verejnom obstarávaní najneskôr v čase uzavretia tejto Zmluvy uviesť údaje v zmysle bodu 8.10  o všetkých známych subdodávateľoch, údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia. Zhotoviteľ vyhlasuje, že Príloha č. 5 – Zoznam subdodávateľov (ďalej len „Príloha č. 5“) tejto Zmluvy obsahuje takéto aktuálne a úplné údaje.  Zhotoviteľ je zároveň povinný písomne oznámiť na adresu Objednávateľa akúkoľvek zmenu údajov o subdodávateľovi bezodkladne, najneskôr však do 48 hodín od okamihu, keď sa o tejto zmene Zhotoviteľ dozvedel.
8.13	V prípade zmeny subdodávateľa je Zhotoviteľ povinný túto zmenu Objednávateľovi oznámiť najneskôr 5 (päť) pracovných dní pred jej uskutočnením, ak sa v odôvodnených prípadoch nedohodne s Objednávateľom na kratšej lehote a uviesť o ňom všetky údaje v zmysle bodu 8.11. Zhotoviteľ je oprávnený zmeniť subdodávateľa uvedeného v Prílohe č. 5  výlučne na základe súhlasu Objednávateľa a následne uzavretého dodatku k tejto Zmluve. Zmenou subdodávateľa nie je dotknutá zodpovednosť Zhotoviteľa za plnenie Zmluvy.
8.14	Nahradený subdodávateľ musí spĺňať aj všetky zákonné požiadavky a to aj vo vzťahu k zákonu o verejnom obstarávaní. V prípade, ak na výkon činnosti časti diela, ktorú subdodávateľ zabezpečuje, boli vo verejnom obstarávaní, ktorého výsledkom je táto Zmluva, požadované akéhokoľvek oprávnenia, certifikáty alebo iné doklady, je Zhotoviteľ povinný súčasne s písomným oznámením podľa bodu 8.11 predložiť aj dotknuté doklady, ktorých držiteľom je navrhovaný subdodávateľ.
8.15	Zhotoviteľ a jeho subdodávatelia, ktorí majú povinnosť zapisovať sa do registra partnerov verejného sektora podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov, sú povinní na účely poskytnutia riadnej súčinnosti potrebnej na uzavretie Zmluvy a počas trvania Zmluvy byť zapísaní v registri partnerov verejného sektora.
8.16	Porušenie povinností Zhotoviteľa uvedených v bodoch 8.10 až 8.14 tohto čl. Zmluvy sa považuje za podstatné porušenie zmluvných podmienok.
8.17	Zhotoviteľ sa zaväzuje realizovať plnenie tejto Zmluvy výlučne osobami, ktorými preukazoval splnenie podmienky účasti v zmysle § 34 ods. 1 písm. g) ZVO, ktorých zoznam uviedol vo svojej ponuke.
8.18	Zhotoviteľ nesmie meniť osoby zodpovedné za plnenie Zmluvy bez predchádzajúceho písomného súhlasu Objednávateľa. V opačnom prípade je Objednávateľ oprávnený odstúpiť od tejto Zmluvy.
8.19	Ak je potrebné osobu zodpovednú za plnenie Zmluvy nahradiť, nová osoba musí spĺňať všetky požiadavky, ktoré boli na danú pozíciu stanovené vo verejnom obstarávaní. Túto skutočnosť musí preukázať Zhotoviteľ. Ak Zhotoviteľ nie je schopný zabezpečiť takúto osobu, Objednávateľ je oprávnený od Zmluvy odstúpiť.
8.20	Nahradenie osoby zodpovednej za plnenie Zmluvy je možné len na základe písomnej odôvodnenej žiadosti Zhotoviteľa doručenej Objednávateľovi najmenej 15 (pätnásť) kalendárnych dní pred navrhovaným nástupom novej osoby. Prílohou žiadosti sú doklady preukazujúce splnenie minimálnych požiadaviek, ktoré boli stanovené vo verejnom obstarávaní pre danú pozíciu. Zhotoviteľ je oprávnený realizovať plnenie prostredníctvom novej osoby až odo dňa, ktorý Objednávateľ uvedie vo svojom písomnom schválení tejto osoby. Ak Objednávateľ neschváli navrhovanú zmenu osoby, písomne oznámi túto skutočnosť Zhotoviteľovi a svoje rozhodnutie zdôvodní. 
8.21	Zhotoviteľ nie je oprávnený previesť akékoľvek záväzky a pohľadávky vyplývajúce z tejto Zmluvy na tretiu osobu, ako ani práva a povinností vyplývajúce Zhotoviteľovi. Zhotoviteľ nie je oprávnený započítať voči pohľadávkam Objednávateľa žiadne prípadné svoje pohľadávky voči Objednávateľovi.
8.22	Zhotoviteľ bude informovať Objednávateľa o stave rozpracovanosti diela na kontrolných dňoch, ktoré bude Objednávateľ organizovať podľa potreby.
8.23	Zhotoviteľ je povinný zabezpečiť počas uskutočňovania stavebných prác nepretržitú prítomnosť svojho zodpovedného zástupcu (stavbyvedúceho) na stavbe, ktorý bude mať splnomocnenie riešiť problémy počas uskutočňovania stavby.
8.24	Ak Objednávateľ, stavebno-technický dozor alebo iné subjekty oprávnené kontrolovať vykonávanie diela (bod 6.10 tejto Zmluvy) zistia, že Zhotoviteľ vykonáva dielo v rozpore so svojimi povinnosťami, je Objednávateľ oprávnený dožadovať sa zápisom v stavebnom denníku toho, aby Zhotoviteľ odstránil vady vzniknuté chybným vykonávaním diela. Ak Zhotoviteľ neurobí nápravu ani v primeranej lehote mu na to poskytnutej, je Objednávateľ oprávnený dať pokyn na zastavenie stavebných prác.
8.25	Zhotoviteľ je povinný strpieť výkon kontroly/auditu súvisiaceho s Dielom a/alebo plneniami podľa tejto Zmluvy kedykoľvek počas platnosti a účinnosti tejto Zmluvy a akejkoľvek zmluvy o poskytnutí nenávratného finančného prostriedku, na základe ktorej Objednávateľ financoval/spolufinancoval cenu za Dielo a prípadne aj po skončení jej účinnosti, ak to bude nevyhnutné, a to na túto činnosť oprávnenými osobami (napr. poskytovateľ nenávratného finančného prostriedku, Útvar následnej finančnej kontroly, NKÚ SR, príslušná Správa finančnej kontroly, Certifikačný orgán, Orgán auditu a jeho spolupracujúce orgány, ako aj nimi poverené osoby a prizvané osoby v súlade s príslušnými platnými právnymi predpismi SR a/alebo EÚ, splnomocnení zástupcovia EK a Európskeho dvora audítorov) a poskytnúť im všetku potrebnú súčinnosť.
8.26	Zhotoviteľ je povinný vytvoriť zamestnancom oprávnených kontrolných subjektov vykonávajúcim kontrolu primerané podmienky na riadne a včasné vykonanie kontroly, riadne predložiť všetky vyžiadané informácie a listiny týkajúce sa najmä realizácie diela, stavu jej rozpracovanosti, čerpania Dotácie a poskytnúť im bezodkladne potrebnú súčinnosť, ktorú sú od neho oprávnení požadovať v zmysle všeobecne záväzných predpisov o hospodárení s verejnými prostriedkami.
8.27	Zamestnanci vykonávajúci kontrolu sú oprávnení kedykoľvek vykonať u Zhotoviteľa kontrolu všetkých obchodných dokumentov, ktoré súvisia s dielom a s Dotáciou, ako aj vecnú kontrolu realizácie stavby. Zamestnanci vykonávajúci kontrolu budú mať počas trvania realizácie diela a 5 rokov po jeho odovzdaní prístup ku všetkým obchodným dokumentom Zhotoviteľa súvisiacim s výdavkami na realizáciu diela a plnením povinností podľa tejto Zmluvy.
8.28	Zhotoviteľ je povinný pri kontrole predložiť originály všetkých požadovaných dokumentov súvisiacich s dielom alebo s Dotáciou (napr. doklady preukazujúce fyzický súlad diela s projektom, skutočné vykonanie práce, účtovné a finančné doklady a pod.). Tieto doklady je Zhotoviteľ povinný uchovať najmenej po dobu 5 rokov po odovzdaní diela.
8.29	Zhotoviteľ je povinný poskytnúť požadované informácie, dokladovať svoju činnosť a umožniť vstup zamestnancom vykonávajúcim kontrolu do objektov a na pozemky súvisiace s dielom za účelom kontroly plnenia podmienok tejto Zmluvy.
8.30	Zhotoviteľ vyhlasuje a svojím podpisom potvrdzuje, že v plnom rozsahu dodržiava a zabezpečuje dodržiavanie všetkých aplikovateľných pracovnoprávnych predpisov v oblasti nelegálneho zamestnávania (ďalej aj ako „Pracovnoprávne predpisy“), a to predovšetkým zákona č. 311/2001 Z. z. Zákonníka práce v znení neskorších predpisov a zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov. Zhotoviteľ týmto vyhlasuje, že si je plne vedomý všetkých povinností, ktoré pre neho z Pracovnoprávnych predpisov vyplývajú a zaväzuje sa ich dodržiavať počas celej doby platnosti tejto Zmluvy. Zhotoviteľ sa zaväzuje najmä zamestnávať zamestnancov legálne a neporušovať tak zákaz nelegálneho zamestnávania upravený v Pracovnoprávnych predpisoch.

Článok IX
Odovzdanie a prevzatie diela
9.1	Odovzdanie a prevzatie diela sa vykoná až po úplnom dokončení diela bez vád a bez nedokončených prác, ktoré by bránili riadnemu užívaniu diela. Dielo môže byť odovzdané a prevzaté pred dohodnutým termínom odovzdania a prevzatia, po predchádzajúcej vzájomnej dohode.
9.2	Zhotoviteľ k preberaciemu konaniu pripraví všetky doklady a dokumenty uvedené v podmienkach Zmluvy a v čl. II bode 2.3 Zmluvy.
9.3	Zhotoviteľ prizve k preberaciemu konaniu aj subdodávateľov, ktorí sa na zhotovovaní diela spolupodieľali a ich účasť je potrebná, o čom rozhodne Objednávateľ.
9.4	O odovzdaní a prevzatí diela spíšu Zmluvné strany protokol o odovzdaní a prevzatí diela. Protokol spisuje Objednávateľ. Protokol obsahuje aj súpis zistených vád a drobných nedorobkov, termíny na ich odstránenie, príp. záznam o nevyhnutných dodatočne požadovaných prácach a prehlásenie Objednávateľa, že dielo preberá. Dielo môže byť Zhotoviteľom odovzdané a Objednávateľom prevzaté aj v prípade, že v protokole budú uvedené vady a nedorobky, ktoré samy o sebe ani v spojení s inými nebránia plynulej a bezpečnej prevádzke (užívaniu) dokončeného diela a jeho kolaudácii.
9.5	Súčasťou protokolu o odovzdaní a prevzatí diela je potvrdenie, že boli vykonané všetky predpísané skúšky a revízie, ak sú potrebné. Zhotoviteľ je povinný pripraviť a doložiť pri odovzdávajúcom konaní všetky nevyhnutné doklady o uskutočnených skúškach, revíziách a materiáloch, ak to ich povaha vyžaduje. Zhotoviteľ je tiež povinný odovzdať dokumentáciu skutočného realizovania stavby so zapísanými a zakreslenými všetkými zmenami vzniknutými počas výstavby.
9.6	Ak Objednávateľ odmieta prevziať dielo, je povinný spísať zápis o odmietnutí prevzatia diela a uviesť v ňom svoje dôvody. Po odstránení nedostatkov, pre ktoré Objednávateľ odmietol prevziať dielo, sa opakuje konanie o odovzdaní a prevzatí v potrebnom rozsahu, o čom sa vyhotoví protokol podľa vyššie uvedeného znenia.

Článok X
Záručná doba a zodpovednosť za vady
10.1	Zhotoviteľ zodpovedá za to, že predmet tejto Zmluvy bude zhotovený podľa projektovej dokumentácie a podľa zmluvných podmienok, a že počas záručnej doby bude mať vlastnosti určené v projektovej dokumentácii a dohodnuté v tejto Zmluve.
10.2	Záručná doba na vyhotovené dielo je 60 mesiacov a začína plynúť dňom riadneho odovzdania diela Objednávateľovi.
10.3	Zhotoviteľ je povinný reklamované vady a nedorobky odstrániť na vlastné náklady najneskôr do 15 dní od obdržania oprávnenej reklamácie Objednávateľa, resp. v lehote dohodnutej pri reklamačnom konaní, ktoré zvoláva Objednávateľ. Prevzatie vykonaného odstránenia vád a nedorobkov sa uskutoční písomnou formou za účasti Zhotoviteľa a Objednávateľa.
10.4	Záručná doba neplynie za podmienky, že Objednávateľ nemôže dielo používať s ohľadom na jeho vady, ktorých odstránenie uplatnil u Zhotoviteľa.

Článok XI
Zmluvná pokuta a náhrada škody
11.1	V prípade omeškania Zhotoviteľa s odovzdaním diela Objednávateľovi, je Zhotoviteľ povinný zaplatiť Objednávateľovi zmluvnú pokutu vo výške 0,05 % z ceny diela bez DPH za každý deň omeškania.
11.2	V prípade omeškania Zhotoviteľa s odstránením vád a nedorobkov diela oproti lehote uvedenej v protokole o odovzdaní a prevzatí diela, je Zhotoviteľ povinný zaplatiť Objednávateľovi zmluvnú pokutu vo výške 250,- € (slovom dvestopäťdesiat eur) za každý deň omeškania až do dňa odstránenia týchto vád a nedorobkov.
11.3	V prípade omeškania Objednávateľa so zaplatením faktúry je Objednávateľ povinný zaplatiť Zhotoviteľovi úrok z omeškania vo výške 0,05 % z dlžnej čiastky ceny bez DPH za každý deň omeškania.
11.4	V prípade omeškania Zhotoviteľa s vyprataním staveniska, je Zhotoviteľ povinný zaplatiť Objednávateľovi zmluvnú pokutu vo výške 250,- € (slovom dvestopäťdesiat eur) za každý deň omeškania.
11.5	V prípade omeškania Zhotoviteľa s odstránením reklamovaných vád diela počas záručnej doby, je Zhotoviteľ povinný zaplatiť Objednávateľovi zmluvnú pokutu vo výške 250,- € (slovom dvestopäťdesiat eur) za každý deň omeškania až do dňa odstránenia týchto vád a nedorobkov.
11.6	V prípade, ak Zhotoviteľ neposkytne súčinnosť Objednávateľovi v súvislosti s vykonávanými kontrolami realizácie diela alebo čerpania Dotácie (bod 6.10, 8.3, 8.19 až 8.23 Zmluvy) a Zhotoviteľ nevykoná nápravu ani v dodatočne poskytnutej lehote na základe písomnej výzvy Objednávateľa, je Zhotoviteľ povinný zaplatiť Objednávateľovi zmluvnú pokutu vo výške 300,- € (slovom tristo eur) za každý deň omeškania až do dňa poskytnutia potrebnej súčinnosti a/alebo vykonania nápravy porušenej povinnosti.
11.7	V prípade, ak Objednávateľovi vznikne povinnosť uhradiť daň z pridanej hodnoty v zmysle ust. § 69b zákona č. 222/2004 Z. z. o dani z pridanej hodnoty, vznikne Objednávateľovi nárok na zmluvnú pokutu vo výške 130 % výšky daňovej povinnosti, ktorá takto Objednávateľovi vznikla. Túto zmluvnú pokutu je Objednávateľ oprávnený započítať s existujúcim alebo budúcim záväzkom voči Zhotoviteľovi a to aj z iného existujúceho alebo budúceho zmluvného vzťahu. 
11.8	V prípade, ak sa ktorékoľvek z vyhlásení Zhotoviteľa podľa článku VIII. bod. 8.29 tejto Zmluvy ukáže ako nepravdivé a Objednávateľovi bude kontrolným orgánom v súlade s ustanovením § 7b zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov uložená sankcia z dôvodu prijatia služby prostredníctvom Zhotoviteľom nelegálne zamestnávaných osôb, (i) je Zhotoviteľ povinný zaplatiť Objednávateľovi zmluvnú pokutu vo výške sankcie uloženej kontrolným orgánom Objednávateľovi a zároveň (ii) Objednávateľovi vzniká právo na odstúpenie od tejto Zmluvy. Objednávateľ je oprávnený uplatniť si zmluvnú pokutu podľa predchádzajúcej vety tohto bodu voči Zhotoviteľovi aj opakovane.
11.9	V prípade uplatňovania zmluvnej pokuty oprávnená strana vyhotoví osobitnú faktúru, v ktorej uvedie presný dôvod vystavenia faktúry s odvolaním sa na príslušné ustanovenie Zmluvy.
11.10	Zmluvné strany sa dohodli, že Objednávateľ je oprávnený požadovať náhradu škody spôsobenú porušením povinností, na ktoré sa vzťahuje zmluvná pokuta, a to aj náhradu škody prevyšujúcej zmluvnú pokutu.
11.11	Zhotoviteľ zodpovedá Objednávateľovi za všetku škodu, ktorú Zhotoviteľ spôsobí Objednávateľovi porušením tejto Zmluvy. V prípade, ak z dôvodu porušenia povinností Zhotoviteľa podľa tejto Zmluvy nebude Objednávateľovi poskytnutá Dotácia, alebo Objednávateľ nebude oprávnený Dotáciu čerpať, alebo ak z tohto dôvodu bude Objednávateľ povinný Dotáciu alebo jej časť vrátiť, tak sa Zhotoviteľ zaväzuje, že Objednávateľovi nahradí všetku škodu, ktorú takto Objednávateľ utrpí, a to najmenej vo výške neposkytnutej/nevyčerpanej alebo vrátanej Dotácie.

Článok XII
Zánik záväzku
12.1	Zmluvné strany sa dohodli, že táto Zmluva zaniká:
a)	splnením záväzku;
b)	písomnou dohodou Zmluvných strán;
c)	výpoveďou zo strany Objednávateľa bez udania dôvodu. Výpovedná lehota je 2 mesiace a začína plynúť prvým dňom v mesiaci nasledujúcom po doručení písomnej výpovede Zhotoviteľovi;
d)	odstúpením v zmysle príslušných ustanovení Čl. XIII tejto Zmluvy alebo iných v Zmluve, ktoré umožňujú Zmluvnej strane od Zmluvy odstúpiť.

Článok XIII
Zmena záväzku a odstúpenie od Zmluvy
13.1	Zhotoviteľ sa zväzuje prijať Objednávateľovu žiadosť o zmenu záväzku, ktorá vznikne na základe novej požiadavky Objednávateľa po uzatvorení Zmluvy.
13.2	Zmeny podľa odseku 13.1 môžu byť vykonané iba po ich odsúhlasení a potvrdení obidvoma Zmluvnými stranami vo forme dodatku k tejto Zmluve v súlade s § 18 ZVO.
13.3	V prípade, že sa Zhotoviteľ dostane do omeškania s dokončením diela podľa tejto Zmluvy alebo podľa harmonogramu výstavby, je Objednávateľ oprávnený odstúpiť od tejto Zmluvy a to po druhej neúspešnej výzve k dokončeniu príslušnej etapy diela, s ktorej dokončením je Zhotoviteľ v omeškaní a zabezpečiť dokončenie diela sám, alebo iným Zhotoviteľom na náklady Zhotoviteľa. Objednávateľ má nárok na náhradu takto vzniknutej škody a je oprávnený započítať túto čiastku voči pohľadávke Zhotoviteľa.
13.4	Ak Zhotoviteľ neurobí nápravu v prípade, keď bol Objednávateľom požiadaný k vykonávaniu diela v súlade so svojimi povinnosťami v zmysle ustanovenia Čl. VIII bod 8.18 tejto Zmluvy, ani v primeranej lehote mu na to poskytnutej, je Objednávateľ oprávnený dať pokyn za zastavenie stavebných prác a od Zmluvy odstúpiť.
13.5	Podstatným porušením Zmluvy zo strany Zhotoviteľa je vadné plnenie diela a/alebo porušenie niektorého ustanovenia tejto Zmluvy, na ktoré bol Objednávateľom písomne upozornený a ktoré v primeranej lehote Zhotoviteľ neodstránil, resp. nevykonal nápravu.
13.6	Porušenie Zmluvy podstatným spôsobom oprávňuje Objednávateľa na odstúpenie od tejto Zmluvy.
13.7	Objednávateľ môže odstúpiť od Zmluvy v prípade prevodu Zhotoviteľových záväzkov a pohľadávok z tejto Zmluvy na tretiu osobu, ako aj v prípade prevodu práv a povinností vyplývajúcich Zhotoviteľovi z tejto Zmluvy na tretiu osobu.
13.8	Objednávateľ môže odstúpiť od Zmluvy, ak bol počas platnosti tejto Zmluvy vyhlásený na majetok Zhotoviteľa konkurz, alebo bolo zastavené konkurzné konanie pre nedostatok majetku, alebo bol zrušený konkurz pre nedostatok majetku, alebo bola povolená reštrukturalizácia, alebo ak Zhotoviteľ vstúpil do likvidácie.
13.9	Objednávateľ môže odstúpiť od Zmluvy, ak táto nemala byť uzavretá s dodávateľom v súvislosti so závažným porušením povinnosti vyplývajúcej z právne záväzného aktu EÚ, a o ktorom rozhodol Súdny dvor Európskej únie v súlade so zmluvou o fungovaní EÚ.
13.10	Objednávateľ môže odstúpiť od časti Zmluvy, ktorou došlo k podstatnej zmene pôvodnej Zmluvy a ktorá by si vyžadovala nové verejné obstarávanie.
13.11	Objednávateľ môže odstúpiť od Zmluvy, ak Zhotoviteľ nebol v čase platnosti Zmluvy zapísaný v registri partnerov verejného sektora alebo ak bol vymazaný z registra partnerov verejného sektora alebo mu bol právoplatne uložený zákaz účasti vo verejnom obstarávaní potvrdený konečným rozhodnutím.
13.12	Doručením odstúpenia od zmluvy druhej zmluvnej strane táto Zmluva zanikne, pričom odstúpenie od Zmluvy sa nedotýka nároku na náhradu škody, zmluvnej pokuty ani iných ustanovení, ktoré vzhľadom na svoju povahu majú trvať aj po ukončení tejto Zmluvy (zodpovednosť za vady diela a pod.).
13.13	Objednávateľ je oprávnený odstúpiť od tejto Zmluvy bez akýchkoľvek sankcií v prípade, kedy ešte neprišlo k plneniu z tejto Zmluvy medzi Objednávateľom a Zhotoviteľom a Objednávateľovi bolo zamietnuté financovanie/spolufinancovanie ceny za Dielo alebo akejkoľvek jeho časti z finančných príspevkov, ktoré na tento účel Objednávateľovi mala poskytnúť Európska únia a/alebo štátny rozpočet SR.

Článok XIV
Ostatné ustanovenia
14.1	Objednávateľ poveruje výkonom stavebno-technického dozoru:
meno a priezvisko:	Ing. Zdenka Turzíková
telefónne číslo:	+421 259356743
e-mail:	zdenka.turzikova@bratislava.sk 
(Osoba vykonávajúca stavebno-technický dozor je zapísaná v Slovenskej komore stavebných inžinierov.)
14.2	Zhotoviteľ poveruje vedením uskutočňovania stavby stavbyvedúceho:
meno a priezvisko:	.....................................................................................
telefónne číslo:	.....................................................................................
e-mail:	.....................................................................................
(Osoba vykonávajúca funkciu stavbyvedúceho je zapísaná v Slovenskej komore stavebných inžinierov.)
14.3	Zhotoviteľ diela v súlade s § 3 a 6 Nariadenia vlády SR č. 396/2006 Z. z. o minimálnych bezpečnostných a zdravotných požiadavkách na stavenisko a v súlade s § 13 a nasl. zákona č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov v znení neskorších predpisov poveruje za bezpečnostného technika:
meno a priezvisko:	.....................................................................................
telefónne číslo:	.....................................................................................
e-mail:	.....................................................................................
Poverená osoba uvedená v tomto bode je povinná v celom rozsahu dodržiavať ustanovenia nariadenia vlády SR č. 396/2006 Z. z. o minimálnych bezpečnostných a zdravotných požiadavkách na stavenisko a zákona č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov v znení neskorších predpisov.
14.4	Zhotoviteľ je povinný v lehote určenej Objednávateľom poskytnúť Objednávateľovi akúkoľvek súčinnosť požadovanú Objednávateľom v písomnej výzve doručenej Zhotoviteľovi, súvisiacu s Dielom a/alebo plneniami podľa tejto Zmluvy, ktorej poskytnutie bude Objednávateľ od Zhotoviteľa požadovať, najmä, avšak nie výlučne, v súvislosti s podávaním žiadosti o nenávratný finančný príspevok z fondov Európskej únie a iných povinností vyplývajúcich z financovania/spolufinancovania z fondov Európskej únie vo vzťahu k riadiacemu orgánu, sprostredkovateľskému orgánu alebo iným oprávneným subjektom.
14.5	Zmluvné strany berú týmto na vedomie a výslovne súhlasia, že všetka dokumentácia vytvorená pri realizácii alebo v súvislosti s realizáciou Diela a/alebo súvisiaca s touto Zmluvou bude poskytnutá poskytovateľovi nenávratného finančného príspevku a príslušným orgánom SR a/alebo EÚ a tieto majú právo na použitie údajov z tejto dokumentácie na účely súvisiace so zmluvou o poskytnutí nenávratného finančného príspevku pri zohľadnení autorských práv, priemyselných práv a ochrany osobných údajov Zhotoviteľa.

Článok XV
Licenčná zmluva
15.1	V prípade, ak sa akákoľvek časť diela a/alebo dokumentácia prislúchajúca k dielu alebo s dielom súvisiaca (ďalej len „Dokumentácia“) vypracovaná Zhotoviteľom, považuje za dielo podľa zákona č. 185/2015 Z. z., Autorský zákon (ďalej len „Autorský zákon“), Zhotoviteľ týmto udeľuje v súlade s príslušnými ustanoveniami Autorského zákona Objednávateľovi súhlas vyššie uvedenú časť diela a/alebo Dokumentáciu voľne používať podľa vlastného uváženia Objednávateľa. Objednávateľ je oprávnený najmä, nie však výlučne rozmnožovať, spracovávať a upravovať časť diela a/alebo Dokumentáciu a voľne ich modifikovať a prispôsobovať podľa vlastnej potreby sám, alebo tiež prostredníctvom akýchkoľvek tretích osôb. Takáto licencia je udelená ako nevýhradná, na dobu trvania majetkových práv k vyššie uvedenej časti Diela a/alebo Dokumentácii podľa § 32 Autorského zákona, v neobmedzenom územnom rozsahu a v neobmedzenom vecnom rozsahu, pričom Objednávateľ má právo udeliť akejkoľvek tretej osobe sublicenciu alebo postúpiť licenciu v rozsahu udelenej licencie, pričom udelenie sublicencie ani postúpenie licencie nemusí byť v písomnej forme. Zmluvné strany sa zároveň dohodli, že v prípade postúpenia licencie, Objednávateľ nie je povinný informovať autora/Zhotoviteľa o osobe postupníka. Zhotoviteľ týmto vyhlasuje, že takéto použitie časti diela a/alebo Dokumentácie nie je porušením povinnosti mlčanlivosti podľa tejto zmluvy. Zmluvné strany sa týmto dohodli, že Zhotoviteľ udeľuje licenciu podľa tohto článku zmluvy Objednávateľovi bezodplatne. 
15.2	Zánik tejto Zmluvy nemá vplyv na trvanie licencií podľa článku XV Zmluvy, pričom licencie podľa tohto článku Zmluvy nekončia zánikom Zmluvy a zostávajú platné a účinné.

Článok XVI
Záverečné ustanovenia
16.1	Zmeny tejto Zmluvy je možné vykonať len formou riadne zdôvodnených písomných dodatkov k Zmluve v súlade s § 18 ZVO, potvrdených oprávnenými zástupcami oboch Zmluvných strán.
16.2	K návrhom dodatkov k tejto Zmluve sa Zmluvné strany zaväzujú vyjadriť písomne v lehote do 30 kalendárnych dní od doručenia návrhu dodatku druhej Zmluvnej strane. Po tú istú dobu je týmto návrhom viazaná Zmluvná strana, ktorá ho podala.
16.3	Na právne vzťahy osobitne neupravené touto Zmluvou sa vzťahujú príslušné ustanovenia zákona č. 513/1991 Zb. Obchodného zákonníka, v znení neskorších predpisov, podporné ustanovenia zákona č. 40/1964 Zb. Občianskeho zákonníka, v znení neskorších predpisov, a ostatné všeobecne záväzné právne predpisy platné na území Slovenskej republiky.
16.4	Ak sa akékoľvek ustanovenie tejto Zmluvy stane neplatným v dôsledku jeho rozporu s inými právnymi predpismi SR, nespôsobí to neplatnosť celej tejto Zmluvy. Zmluvné strany sa v takomto prípade zaväzujú bezodkladne vzájomným rokovaním nahradiť neplatné zmluvné ustanovenie novým platným ustanovením tak, aby zostal zachovaný účel Zmluvy a obsah jednotlivých ustanovení tejto Zmluvy.
16.5	Zmluva nadobúda platnosť dňom podpísania oboma Zmluvnými stranami a účinnosť dňom nasledujúcim po dni jej zverejnenia na webovom sídle Objednávateľa podľa § 47a ods. 1 Občianskeho zákonníka v spojení s § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákonom o slobode informácií) v znení neskorších predpisov.
16.6	Zmluva je vyhotovená v ôsmich (8) rovnopisoch s platnosťou originálu, z ktorých dva (2) obdrží Zhotoviteľ a šesť (6) Objednávateľ.
16.7	Súčasť tejto Zmluvy tvoria nasledovné prílohy:
•	Príloha č. 1	Návrh na plnenie kritérií – I. ETAPA (Rekapitulácia nákladov stavby celkom a ocenené výkazy výmer a súpisy prác a dodávok v rozsahu oceneného výkazu výmer pre I. etapu rekonštrukcie)
•	Príloha č. 2	Opis predmetu diela 
•	Príloha č. 3	Doklad o poistení profesijnej zodpovednosti Zhotoviteľa za škodu spôsobenú prevádzkou organizácie
•	Príloha č. 4	Informačná tabuľa  
•	Príloha č. 5	Údaje o subdodávateľoch Zhotoviteľa, ktorí sa budú podieľať na zhotovení diela
16.8	Zmluvné strany potvrdzujú svojim podpisom, že súhlasia s celým obsahom Zmluvy, budú dodržiavať všetky ustanovenia počas jej platnosti, že túto Zmluvu pred podpísaním riadne prečítali, jej obsahu porozumeli a že ju uzavierajú podľa ich pravej a slobodnej vôle, nie z donútenia alebo v tiesni za zrejme nevýhodných podmienok pre jednu alebo druhú Zmluvnú stranu.

za Objednávateľa:	za Zhotoviteľa:

v Bratislave, dňa ...............................................	v ........................, dňa ........................................

.................................................................	...                                 ................................................................
             Hlavné mesto SR Bratislava	xxx
               Ing. Tatiana Kratochvílová,                  	                   (oprávnená osoba – meno, podpis)
              prvá námestníčka primátora